***Gyakorló mentőápoló dolgozat Mentéstechnika összesen: 103 pont /***

Név: Nárai Kristóf

1. Sorolja fel az egészségügyi etika alapelveit.( 11 pont)

-Autonómia tiszteletének , az önrendelkezés, önállóság elve: Lényege az ember döntései illetve tettei nem korlátozhatóak mindaddig amíg más (mások) autonómiája nem sérül.

-Ne árts elv: orvosnak mindig a beteg javát kell szolgálnia.

Orvosnak mindig gondosan kell eljárnia, szakmai tudásának legjava szerint.

Beavatkozás előnyeit és hátrányait mérlegelni kell(beleegyezés szóban és írásban is!)

-Jótékonyság elve: 1, pozitív elv: előzd meg a rosszat, szüntesd meg a rosszat és tegyél jót.

2, hasznosság elve: fel kell mérni, hogy egy tett mennyire hasznos vagy nem. pl: a beavatkozás eredménye jobb-e, mint a vele járó kockázat

-Igazságosság elve: Egy társadalomban az előnyöket és hátrányokat hogyan kell megosztani, mindenkinek egyenlően, szükséglet szerint, szorgalom, egyéni teljesítmény szerint stb

1. Az ápolás-etika színterei, jellemzői.(5 pont)
2. Sorolja fel a Maslow féle hierarchia modellt, jellemezze az alapvető emberi szükségleteket.(14 pont)

Piramis legalsó szintjén: fiziológiai szükségletek: levegő, víz, étel, alvás, szex. Alapvető szükségletek. Amíg ezeket nem elégítjük ki, nagyon nehezen léphetünk feljebb.

Következő szint: biztonság és védelem

Következő szint: szeretet és összetartozás

Köv. szint: önbecsülés

Piramis legfelső szintjén: önmegvalósítás: vitalitás, kreativitás, önfenntartás, hitelesség, játékosság és céltudatosság.

1. Sorolja fel a betegek törvénybe foglalt jogait, egy tetszőleges betegjogot részletesen jellemezzen.(20 pont)

Az egészségügyi ellátáshoz való jog

Az emberi méltósághoz való jog

A kapcsolattartás joga: A beteg a fekvőbeteg-gyógyintézetben meglévő feltételektől függően, betegtársai jogainak tiszteletben tartásával és a betegellátás zavartalanságát biztosítva gyakorolhatja. A beteg fekvőbeteg-gyógyintézeti elhelyezése során jogosult más személyekkel akár írásban, akár szóban kapcsolatot tartani, továbbá látogatókat fogadni, valamint általa meghatározott személyeket a látogatásból kizárni. A beteg megtilthatja, hogy a gyógykezelésének tényét vagy a gyógykezelésével kapcsolatos egyéb információt más előtt feltárják. Ettől csak a gondozása érdekében, közeli hozzátartozója vagy a gondozására köteles személy kérésére lehet eltekinteni. A súlyos állapotú betegnek joga van arra, hogy az általa megjelölt személy mellette tartózkodjon. A kiskorú betegnek joga van arra, hogy szülője, törvényes képviselője, illetőleg az általa vagy törvényes képviselője által megjelölt személy mellette tartózkodjon. A szülő nőnek joga van arra, hogy az általa megjelölt nagykorú személy a vajúdás és a szülés alatt folyamatosan vele lehessen, a szülést követően pedig arra, hogy - amennyiben ezt az ő vagy újszülöttje egészségi állapota nem zárja ki - újszülöttjével egy helyiségben helyezzék el. A beteget megilleti a vallási meggyőződésének megfelelő egyházi személlyel vagy vallási tevékenységet végző szervezet vallásos szertartást hivatásszerűen végző tagjával való kapcsolattartásnak és vallása szabad gyakorlásának joga. A beteg - törvény eltérő rendelkezése hiányában - jogosult saját ruháinak és személyes tárgyainak a használatára.

A gyógyintézet elhagyásának joga

A tájékoztatáshoz való jog

Az önrendelkezéshez való jog

Az ellátás visszautasításának joga

Az egészségügyi dokumentáció megismerésének joga

Az orvosi titoktartáshoz való jog

1. Ismertesse az egészségügyi intézményrendszer tagolódását, színtereit, a mentőápolók szerepét az egészségügyi intézményrendszer hálózatában.(30 pont)

A mentés az azonnali egészségügyi ellátásra szoruló betegnek a feltalálási helyén, mentésre feljogosított szervezet által végzett sürgősségi ellátása, illetve az ehhez szükség szerint kapcsolódóan - az egészségi állapotának megfelelő ellátásra alkalmas - legközelebbi egészségügyi szolgáltatóhoz történő szállítása, valamint a szállítás közben végzett ellátása, melyben a mentőápoló mindig és minden esetben részt vesz.

1. Jellemezze a társadalombiztosítás lényegét. ( 5 pont)

A társadalombiztosítás feladata az állampolgárok szociális biztonságának megteremtése és finanszírozása. A társadalombiztosítás a társadalom szervezett gondoskodása tagjainak szociális biztonságáról. A társadalombiztosítás a nemzetgazdaság autonóm, elkülönült társadalmi kockázatközösségen alapuló, szolidaritási elven állami garanciával működő, önálló gazdasági alapokkal rendelkező alrendszere.

A társadalombiztosítás a modern állam által működtetett szociális ellátási rendszereknek nem az egyetlen, de legjelentősebb fajtája és tényezője. A társadalom tagjainak közös kockázatvállalása alapján működő rendszer, amelynek fenntartásához minden társadalombiztosítási jogosultnak bizonyos befizetésekkel, járulékokkal kell hozzájárulnia. Befizetéseik fejében a kockázatok előre meghatározott eseteiben jogosultak előre meghatározott (mértékű) ellátásokat igénybe venni. A több mint százéves magyarországi társadalombiztosítási rendszer lényege egy olyan kockázatközösség megteremtése, amely érvényesíti egyrészt az igazságosság és méltányosság elvét az egészségügyi szolgáltatásokhoz való hozzáférésben, másrészt a szolidaritás elvének szem előtt tartását a finanszírozásban.

1. Sorolja fel a fogyatékosság típusait.( 8 pont)

Mozgássérültség

Látássérültség

Gyengénlátás

Vakság

Hallássérültség

Nagyothallás

Siketség

Értelmi fogyatékosság

Beszédfogyatékosság

Dadogás

Dizartria

Afázia

Némaság

Autizmus

Asperger-szindróma

Siketvakság

Súlyosan-halmozottan fogyatékosság

1. Jellemezze a primer, secunder, tercier prevenció fogalmát, jellemezze a primer prevenció lehetséges módjait, (10 pont)

A primer prevenció az egyén vagy a közösség egészségügyi problémáit okozó potenciális tényezők elkerülésére vagy megszüntetésére szolgáló intézkedések összességét jelenti. Középpontjában a az egészség általános védelme és támogatása áll. Célja az egészségkárosodás, és a megbetegedés bekövetkeztének megelőzése, a fizikális ellenálló képesség, a mentális jólét, a környezeti biztonság megőrzése és erősítése, a fertőző betegségekkel szembeni védettség, védelem erősítése. Szűrővizsgálatok, háziorvosok, védőnők, iskolaorvosok,

A szekunder prevenció az egyén vagy populáció egészségügyi problémáinak korai stádiumban való felismerésére fókuszál, ezzel nagyobb esélyt ad a gyógyulásra, megelőzi vagy lassítja a súlyosbodását, a betegség szövődményeit. Magas kockázati csoportokban, már a betegség gyanúját felvető jelek megjelenése előtt saját vagy szakellátás által végzett vizsgálatokkal kell szűrni az esetlegesen kezdődő vagy kialakult kórállapotot. A betegség, elváltozás azonosítása gyorsan kivitelezhető tesztek, vizsgálatok és egyéb eljárások (pl. rizikófelmérés) alkalmazásával történik.

A tercier prevenció az egyén vagy populáció egészségi állapotának krónikus hatásait csökkenti. Célja a betegségekből fakadó károsodások, a tartós egészségdeficitet okozó (az életminőséget rontó, funkciózavart, tartós fájdalmat, tartós ellátást okozó) állapotok megelőzése. Módszere a gondozás és rehabilitáció.